Bugun Rossiya chempionati yetakchilar qatorida borayotgan «Rostov» RPL 14-turi doirasida qo‘shni «Sochi» klubini qabul qiladi. O‘zbekistonlik Eldor Shomurodov porlayotgan «Rostov» ishtirokidagi bu o‘yinni Kun.uz muxbirlari «Rostov Arena» stadionidan kuzatib borishadi. «Rostov Arena» Rostovning Levoberejnaya ko‘chasida joylashgan. Qurilishiga 2012 yil ruxsat berilgan stadion 2018 yil qurib bitkazildi va JCh-2018 doirasidagi 5 ta o‘yinga mezbonlik qildi. Hozirda «Rostov Arena»da «Rostov» klubi uy o‘yinlarini o‘tkazadi. UYeFA 4 yulduzli deb baho bergan arena salkam 20 milliard rubl evaziga qurilgan. O‘yin boshlanishi oldidan «Rostov Arena»dan tayyorlangan fotogalereyani e’tiboringizga havola qilamiz.